ערב ׳רוח ירוקה׳, 11.11.2021 – סיכום עיקרי הדברים

**דברי פתיחה**

רותם יהל (תלמידת מחקר במכון כהן): אנחנו כאן כי אנחנו מודעים לעוצמת המשבר האקלים שדופק על דלתנו, ונכונים לרתום את הכישורים הייחודיים ואת הכוח שלנו כקהילת מדעי הרוח למען התמודדות עם המשבר, ואולי אפילו, לאופטימיים שבנו, לבלימתו. אנחנו במדעי הרוח לא ננסה להנדס פתרונות טכנולוגיים, לקדם חוקים למען הסביבה או לתכנן מבנים ירוקים. אנחנו במדעי הרוח מתעסקים במילים, במחשבה, והתפקיד שלנו, בין היתר הוא לייצר שיח אקלימי נכון יותר, להתוות חשיבה אקולוגית ביקורתית ומדויקת יותר, להבין מה פה זה "בלה בלה בלה" ומה הם דברי טעם, בעלי ערך, כי גם למילים יש כוח לשנות. ביכולתנו לרתום את הכלים הפילוסופים, ההיסטוריים, הספרותיים, שמשרתים אותנו במחקר על מנת לבאר מה הם האתגרים שעומדים מולנו, ומהמקום הזה גם להתארגן לכדי פעולה.

פרופ' רחל גלי צינמון (דקאנית הפקולטה)**:**

דוגלת ב"תרבות של דאגה" Culture of Care

• פועלים להפסקת שימוש בחד"פ באוניברסיטה ובהתקנת מדיחי כלים ברחבי הפקולטה.

• תומכת בפקולטה ירוקה.

פרופ' און ברק: מול הקטגוריות המופשטות והמרוחקות של המדענים, מדעי הרוח יכולים וחייבים לחשוף כיצד משבר האקלים הנו פוליטי, לא עניין של "האנושות" או "המין האנושי" מול משהו חיצוני אלא מתחים ומאבקים בין אנשים, קבוצות ובעלי עניין.

ד"ר יאיר לוי: בבואנו לחשוב מה בכוחנו לעשות, באופן טבעי אנחנו נתקפים ע״י המחשבה מרפת-הידיים שאנחנו – כפרטים, חברי הפקולטה, אזרחי מדינה קטנה – בסך הכל בורג קטן, חסר חשיבות וחסר אחריות, לנוכח המשבר הגלובלי, הרב-מימדי של שינויי האקלים. זו מחשבה שגויה.

**-חלוקה למושבים- המשתתפים חולקו לארבע קבוצות בהן דנו במשך 20, כל קבוצה לפי הנושא העיקרי שלה.**

**1.מושב חיים ירוקים בפקולטה**

קשיים ברמת האוניברסיטה: האוניברסיטה משתהה.

שכרו חברה חיצונית לסקירת טביעת הרגל הפחמנית. כרגע מצויים בשלב מיפוי הפליטות.

נפטרה יהודית לב, מנהלת היחידה לאיכות הסביבה, ובמקום למנות ממלא מקום סגרו את התפקיד.

יש צורך לפעול באופן בלתי תלוי בהנהלת האוניברסיטה.\*

פתרונות

העלאת מודעות:

- לשאוף בכל קורס למצוא הקשר אקטואלי למשבר האקלים ולהקדיש זמן לנושא בדרכים שונות.

- לחזק הסברה בעזרת שלטים.

- הנגשה של מידע בנושאי צרכנות ירוקה בת קיימא, השוואות מחירים וכו'.

- שקיפות כספי האוניברסיטה: פרסום נתוני שיעורי תיק ההשקעות בחברות מזהמות (עידוד הסטת השקעות, כולל בתרומות ובחסויות)

איפוס שימוש בחד"פ

- לא לחכות למדיחים: הצבת שוקת (כמו במחנה צופים) לשטיפת כלים רב פעמיים וכוסות מהבית

- הנחה על קפה בשימוש בכוס רב פעמית.

- אינטרס של קפיטריות: מכירת כוסות רב-פעמיות של הקפיטריות (לוגו של קפנטו-גילמן וכד').

- הקצאת מים-חמים לשימוש באי הקמפוס להכנה עצמית של קפה/תה.

צמצום תרבות הצריכה:

- הרחבת שימוש במדפי שוק קח/תן (כמו ספרים מחוץ למזכירות של ספרות).

- ביטול מכירות בזבזניות בדוכני ימי רביעי בקמפוס (או לפחות המרה לדוכנים של קח/תן, יד 2 וכד').

- ביטול הגרלת מקום חנייה/התנייה בקרפול.

"פקולטה ללא נייר"

- ביטול דרישה להדפסות נייר: חומרי לימודי סרוקים/דיגטליים, הגשות במייל, להפסיק להדפיס גיליון ציונים וכו'.

- רכישת טאבלט לכל מזכירות כתחליף להחתמה על טפסים מודפסים

צמצום צריכת חשמל:

- מפסקי כיבוי אוטומטיים לתאורה ולמזגנים

- חיוב העלאת הטמפרטורה המינימלית (מ-16 ל-20)

עידוד הגעה באופניים:

- לאפשר כניסת אופניים מכל השערים.

- הקצאת מקלחות (ליידע שיש מקלחת בקומה 4 בגילמן).

- הוספת מתקני חנייה לאופניים.

תמריצים:

- נקודות זכות על יזמות בנושאי אקלים.

- הוספת קורסים הקשורים במשבר האקלים.

\*עלתה הסתייגות מתחרותיות שפועלת בהגיון של צריכה ואגואיזם. אם תחרותיות אז באופן חיובי ("קנאת סופרים" בריאה) הזנה הדדית.

פסולת

- עלתה הצעה לפיצול פחים (יבש/רטוב/פלסטיק/נייר/אלקטרוני) – אך בעייתי מול הפינוי של עיריית תל אביב, צריך לבחון אלטרנטיבות.

- לא לרוקן פחים כמעט ריקים, שינוי מדיניות למנקות

- הצבת קומפוסטרים?

**2.מושב אקלים ומחקר במדעי הרוח**

זיקקנו מטרה ברורה לפקולטה שלנו- לפרק ולהבנות מחדש את קונספט המודרניזם. מושג העצמי, הסביבה, מדינה, משבר, וליצוק מובנים שמתאימים וקיימים לנוכח העולם החדש בו אנו חיים.

בנוסף לכך, יש להקים יחידה שתכוון את המחקר בפקולטה לנושאי אקלים, ולחבר את המחקר המיוצר בפקולטה על הנושאים הללו לכנסים, קורסים ופעילויות אקדמיות אחרות.

הנקודה החשובה ביותר היא לכוון את הפקולטה להכיר במצב החירום, ולגייס את כל חברי הפקולטה לאור המצב הדוחק.

**3.מושב מדעי הרוח והציבור הרחב בצל משבר האקלים**

קבוצת ה"עבודה החוצה" הסכמנו על כך שאיננו יכולים להסתפק בהפיכת הפקולטה לירוקה, ואף לא במחקר. בנקודת הזמן הנוכחית (ובפרט אחרי גלזגו), כשמתברר שהמכשול בפני פעולה אקלימית נמרצת אינו היעדר ידע או היעדר מודעות אלא אינטרסים כלכליים ופוליטיים של הנהנים הגדולים ביותר מן הסדר הקיים, תפקידנו הוא לפזר את ענני הערפל שמפיצים אותם גורמים. תפקידנו הוא לקדם שיח המזהה אחראים למשבר ומייצר כלים מסוגים שונים שיכריחו אותם לשאת באחריות ובמחיר. מול קטסטרופה מאיימת אי אפשר להמשיך בביזנס אז יוז'ואל. אנו חלק מקהילה אקדמית שנשענת על ידע מדעי והקונזצנזוס המדעי הוא שללא פעולה רדיקלית אין לנו תקומה.לנוכח קטסטרופה, אי אפשר להמשיך ב"עסקים כרגיל". החובה המיידית שלנו כקהילה למדנית הוא לתת להשמיע את האמת הפשוטה הזו, ולקדם את הדיון בהשלכותיה.

מה זה אומר בפעל? ראשית, עלינו לחתור להחלפת שיח האחריות האישית בזיהוי אחראים ואשמים ותביעה שיישאו במחירים באחריות ובמחירים. השיח הזה יתרום להנעה של צעדים מעשיים ברמה המשפטית והפוליטית.

את המגמה המוצעת עלינו לפרוט לפרוטות אולם ברור כבר עכשיו שהיא צריכה להשען על קהילה של פעילות ופעילים בפקולטה, ובקמפוס, שמחוייבים לעניין. "העבודה החוצה" קשורה על כן בטבורה לעבודה שתעשה בשתי קבוצות החשיבה האחרות במסגרת הפקולטה הירוקה

עבודה כלפי חוץ

רדיקליזציה של השיח. קו החזית הוא בין ועידת גלאזגו למפגינים בחוץ.

המודל של "אחריות אישית" = אף אחד לא באמת אחראי.

תפקיד מדעי הרוח – פירוק זריעת הספק.

מקשיבים למדענים שאומרים שלא ממשיכים בעסקים כרגיל. [למה קשה להקשיב? הנגשה של השיח?]

האחראיים העקרים ידועים.

איך פורטים אג'נדה כזו לפרוטות?

צריך לבנות קהילה של אקטיביסטים.

**4.מושב חופשי- יוזמות עצמאיות**- ד"ר אמיר טייכר- בעקבות תהייה על מהי הדרך הנכונה סביבתית לצרוך סלק, הציע לקיים פודקאסט שישמש גוף הסברי לצריכה נכונה (כמו "פעמונים" אקלימי). בו יציף קונפליקטים והתמודדויות שונות בסיגול אורח חיים ירוק יותר, מנושאים פרקטיים כמו איך לחשב את נזקי הצריכה הפרטית ועד לביאור סוגיות פילוסופיות רחבות יותר הנוגעות לקשר בין היחיד, החברה והסביבה. יוזמה זו התקבלה בברכה ע"י דיקאנית הפקולטה פרופ' רחל גלי צינמון וניתן אישור מיידי לקיום פודקאסט זה כקורס רשמי כבר בסמסטר הבא.